તેમને અરજી પર શી કાર્યવાહી કરી તે અંગે પૂછતાં પીએસઆઇ એકદમ ઉશ્કેરાઇ ગયા હતા અને કહ્યુ હતું કે અરજીની તપાસ મારે કરવાની છે તું મારો સાહેબ નથી. તપાસ કરવી કે ના કરવી મારા હાથમાં છે. છેતરપિંડીનો ગુનો દાખલ કરવા માટે પૂરતા પુરાવા હોવાની વાત સંદીપે કરતાંની સાથે પીએસઆઇ અસારીએ તેને લાફો મારી દીધાે હતાે. તે સમયે ડી સ્ટાફ ઓફિસમાં રહેલા હેડ કોન્સ્ટેબલ અશોકભાઇ પ્લાસ્ટિકનો ડંડો લઇને સંદીપ પર તૂટી પડ્યા હતા. અસારી તેમજ અશોકભાઇએ ગડદાપાટુંનો માર મારી આ અંગે કોઇ ફરિયાદ નહીં કરવાની પણ ધમકી આપી હોવાનું સંદીપે ફરિયાદમાં જણાવ્યું છે.